
ประกาศองค์การบริหารส่วนตำบลประจัน  
เรื่อง  การรับสมัครคัดเลือกกรณีมีเหตุพิเศษไม่ต้องสอบแข่งขัน  สำหรับผู้ช่วยหัวหน้าศูนย์พัฒนาเด็กเล็ก
และหรือผู้ช่วยครูผู้ดูแลเด็ก และหรือผู้ดูแลเด็ก
เพื่อบรรจุและแต่งตั้งเป็นพนักงานส่วนตำบล  ตำแหน่ง  ครูผู้ดูแลเด็ก
------------------------------------------------

		ด้วยองค์การบริหารส่วนตำบลประจัน  จะดำเนินการรับสมัครคัดเลือกกรณีมีเหตุพิเศษไม่ต้องสอบแข่งขัน  สำหรับผู้ช่วยหัวหน้าศูนย์พัฒนาเด็กเล็กและ/หรือผู้ช่วยครูผู้ดูแลเด็ก และ/หรือผู้ดูแลเด็ก  เพื่อบรรจุและแต่งตั้งเป็นพนักงานส่วนตำบล  ตำแหน่งครูผู้ดูแลเด็ก  จำนวน  ๑  อัตรา
		อาศัยอำนาจตามความในประกาศคระกรรมการพนักงานส่วนตำบลจังหวัดปัตตานี เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล (เพิ่มเติม) ลงวันที่  ๓๐  พฤษภาคม  ๒๕๔๙  ประกอบประกาศคณะกรรมการเทศบาลจังหวัดปัตตานี  เรื่อง  หลักเกณฑ์การคัดเลือกกรณีมีเหตุพิเศษไม่ต้องสอบแข่งขัน สำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูเทศบาล        ลงวันที่  ๒๙  มกราคม   ๒๕๕๓  จึงประกาศรับสมัครคัดเลือกกรณีมีเหตุพิเศษไม่ต้องสอบแข่งขัน  สำหรับผู้ช่วยหัวหน้าศูนย์พัฒนาเด็กเล็ก  ผู้ช่วยครูผู้ดูแลเด็ก และ/หรือผู้ดูแลเด็ก  เพื่อบรรจุและแต่งตั้งเป็นพนักงานส่วนตำบล  ตำแหน่ง  ครูผู้ดูแลเด็ก  ดังนี้

1. ตำแหน่งที่รับสมัครเข้ารับการคัดเลือกกรณีมีเหตุพิเศษไม่ต้องสอบแข่งขัน
ตำแหน่งครูผู้ดูแลเด็ก  เลขที่ตำแหน่ง ๙๔-๒-๐๑๑๖  สังกัดศูนย์พัฒนาเด็กเล็กบ้านประจัน
สำนักปลัด  องค์การบริหารส่วนตำบลประจัน  จำนวน  ๑  อัตรา

2. คุณสมบัติของผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขัน
๒.๑ ดำรงตำแหน่งผู้ช่วยครูผู้ดูแลเด็กและ/หรือผู้ช่วยหัวหน้าศูนย์พัฒนาเด็กเล็ก และ/หรือผู้ดูแลเด็ก  ซึ่งจัดจ้างโดยงบประมาณเงินอุดหนุนจากรัฐและจากเงินรายได้ของท้องถิ่นมาแล้วไม่น้อยกว่า  ๓  ปี  และ
			๒.๒ เป็นผู้มีคุณสมบัติทั่วไปและไม่มีลักษณะต้องห้ามตามข้อ ๖  แห่งประกาศคณะกรรมการพนักงานส่วนตำบลจังหวัดปัตตานี  เรื่องหลักเกณฑ์และเงื่อนไขเกี่ยวกับการบริหารบุคคลขององค์การบริหารส่วนตำบล  ลงวันที่  ๒๔  ตุลาคม  ๒๕๔๕ และที่แก้ไขเพิ่มเติม
			
๒.๓  เป็นผู้มีคุณวุฒิและคุณสมบัติตรงตามคุณสมบัติเฉพาะสำหรับตำแหน่งครูผู้ดูแลเด็ก
			๒.๔  เป็นผู้ได้รับใบอนุญาตประกอบวิชาชีพครู  หรือใบแทนใบอนุญาตประกอบวิชาชีพครูหนังสือรับรองสิทธิ ใบอนุญาตปฏิบัติการสอน  และหนังสืออนุญาตปฏิบัติการสอนที่คุรุสภาออกให้  และ
			๒,๕  ต้องเป็นผู้ที่ผ่านการประเมินผลการปฏิบัติงานตามเกณฑ์คะแนนและแบบประเมินที่ ก.ท. กำหนดจากคณะกรรมการประเมินผลการปฏิบัติงานที่องค์การบริหารส่วนตำบลแต่งตั้ง

3.  การสมัครเข้ารับการคัดเลือกกรณีมีเหตุพิเศษไม่ต้องสอบแข่งขัน
ให้ผู้มีคุณสมบัติครบถ้วนตามข้อ ๒. ซึ่งปฏิบัติงานในศูนย์พัฒนาเด็กเล็กสังกัดองค์การ
บริหารส่วนตำบลแห่งใด  ต้องสมัครเข้ารับการคัดเลือกในองค์การบริหารส่วนตำบลแห่งนั้น  โดยให้ยื่นใบสมัครเข้ารับการคัดเลือกด้วยตนเองได้ที่สำนักปลัด องค์การบริหารส่วนตำบลประจัน  ระหว่างวันที่  ๒๗  สิงหาคม  ๒๕๕๖       ถึงวันที่  ๓  กันยายน  ๒๕๕๖  ในวันและเวลาราชการ

4. เอกสารหลักฐานในการสมัครเข้ารับการคัดเลือกกรณีมีเหตุพิเศษไม่ต้องสอบแข่งขัน
ผู้สมัครต้องยื่นใบสมัครด้วยตนเอง  ต่อเจ้าหน้าที่รับสมัครพร้อมหลักฐาน  ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ  ดังต่อไปนี้  
(1) ใบสมัคร  (รายละเอียดตามเอกสารหมายเลข  ๑)
(2) รูปถ่ายหน้าตรง  ไม่สวมหมวกและไม่ใส่แว่นตาดำ  ขนาด  ๑  นิ้ว  (ถ่ายไว้ไม่เกิน      ๖  เดือน)  จำนวน  ๒  รูป
(3) สำเนาใบอนุญาตประกอบวิชาชีพครู  (เฉพาะผู้ที่ได้รับการจ้างก่อนการประกาศใช้มาตรฐานกำหนดตำแหน่งครูผู้ดูแลเด็กให้ใช้ใบแทนใบอนุญาตประกอบวิชาชีพครู  หนังสือรับรองสิทธิ  ใบอนุญาตปฏิบัติการสอน  และหนังสืออนุญาตปฏิบัติการสอนที่คุรุสภาออกให้ประกอบการสมัครได้)  จำนวน  ๑  ฉบับ  
(4) สำเนาใบปริญญาบัตร หรือ สำเนาใบระเบียบผลการเรียน(Transcript) จำนวน ๑  ฉบับ
(5) สำเนาแบบประเมินผลการปฏิบัติงาน  จำนวน  ๑  ชุด
(6) สำเนาบัตรประจำตัวประชาชน  จำนวน  ๑  ฉบับ
(7) สำเนาทะเบียนบ้าน  จำนวน  ๑  ชุด 
(8) หนังสือรับรองประวัติการปฏิบัติงานโดยผู้บังคับบัญชา  ตามที่คณะกรรมการกลางพนักงานเทศบาลกำหนด  (รายละเอียดตามเอกสารหมายเลข ๒)
(9)  ใบรับรองแพทย์  ซึ่งออกให้ไม่เกิน  ๑  เดือน  ก่อนวันสมัคร  จำนวน  ๑  ฉบับ
(10) สำเนาใบเปลี่ยนชื่อ – สกุล  (กรณีมีการเปลี่ยนชื่อตัวและชื่อสกุล)

(11) สำเนาสัญญาจ้าง
(12) สำเนาหลักฐานอื่น ๆ  (ถ้ามี)
สำหรับการรับสมัครเข้ารับการคัดเลือกกรณีมีเหตุพิเศษไม่ต้องสอบแข่งขันในครั้งนี้ 
ให้ผู้สมัครเข้ารับการคัดเลือกตรวจสอบและรับรองตนเองว่าเป็นผู้มีคุณสมบัติเฉพาะสำหรับตำแหน่งตรงตามประกาศรับสมัครคัดเลือกกรณีมีเหตุพิเศษไม่ต้องสอบแข่งขัน  หากภายหลังปรากฏว่าผู้สมัครเข้ารับการคัดเลือกรายใดมีคุณสมบัติดังกล่าวไม่ครบถ้วนองค์การบริหารส่วนตำบลประจัน  จะถือว่าเป็นผู้ขาดคุณสมบัติในการสมัครเข้ารับการคัดเลือกกรณีมีเหตุพิเศษไม่ต้องสอบแข่งขัน  และไม่มีสิทธิได้รับการแต่งตั้งให้ดำรงตำแหน่งใด ๆ

๕.  การดำเนินการคัดเลือกกรณีมีเหตุพิเศษไม่ต้องสอบแข่งขัน
                          การดำเนินการคัดเลือกกรณีมีเหตุพิเศษไม่ต้องสอบแข่งขัน  แบ่งเป็น  ๓  ส่วน  ดังนี้
ส่วนที่ ๑  การประเมินผลการปฏิบัติงาน  (คะแนนรวมเต็ม  ๓๐๐  คะแนน)  ประกอบด้วย
· งานปฏิบัติการจัดกิจกรรมการเรียนรู้  (คะแนน  ๑๐๐  คะแนน)
· งานส่งเสริมการจัดกิจกรรมการเรียนรู้  (คะแนน  ๑๐๐  คะแนน)
· ด้านบุคลิกภาพ  คุณธรรม  จรรยาบรรณ  และเจตคติต่อวิชาชีพครู  (คะแนน  ๑๐๐  คะแนน)
อนึ่งผู้มีสิทธิเข้ารับการคัดเลือกกรณีมีเหตุพิเศษฯ  จะมีสิทธิได้รับการประเมินความเหมาะสมกับตำแหน่ง  ในส่วนที่  ๒  และส่วนที่  ๓  ได้ก็ต่อเมื่อผ่านเกณฑ์การประเมินผลการปฏิบัติงาน
		ส่วนที่ ๒  การประเมินความเหมาะสมกับตำแหน่ง  (คะแนนเต็ม  ๑๐๐  คะแนน)   ตามหลักเกณฑ์ที่ ก.ท. กำหนด
			ส่วนที่ ๓  การทดสอบความรู้  ความสามารถในตำแหน่ง  (คะแนนเต็ม ๑๐๐  คะแนน)  โดยการสอบข้อเขียน
๖. การประกาศรายชื่อผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขัน                                                                                          
   องค์การบริหารส่วนตำบลประจัน  จะประกาศรายชื่อผู้มีสิทธิเข้ารับการคัดเลือกกรณีมีเหตุ
พิเศษฯ  ในวันที่  ๔  กันยายน  ๒๕๕๖  ณ  องค์การบริหารส่วนตำบลประจัน  อำเภอยะรัง   จังหวัดปัตตานี

๗. การประกาศกำหนดวัน  เวลาและสถานที่ดำเนินการคัดเลือกกรณีมีเหตุไม่ต้องสอบแข่งขัน
     กำหนดดำเนินการ
- สอบข้อเขียนในวันที่  ๑๑  กันยายน  ๒๕๕๖  เวลา ๐๙.๐๐ – ๑๑.๐๐ น.  
  ณ  องค์การบริหารส่วนจังหวัดปัตตานี 
- ประเมินความเหมาะสมกับตำแหน่ง  เวลา  ๑๑.๐๐ น. เป็นต้นไป 
  ณ  องค์การบริหารส่วนจังหวัดปัตตานี
		๘.  การแต่งกาย
		      ผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขันจะต้องแต่งกายด้วยชุดสุภาพ   ในวันเข้ารับการประเมินผลการปฏิบัติงานและการประเมินความเหมาะสมกับตำแหน่ง

		๙.  เกณฑ์การตัดสิน
		     การตัดสินว่าผู้ใดเป็นผู้ผ่านการคัดเลือกกรณีมีเหตุพิเศษฯ  ได้ให้ถือเกณฑ์ว่าต้องเป็นผู้ที่ผ่านการประเมินได้คะแนนในแต่ละส่วนที่ประเมินตามหลักเกณฑ์ที่ ก.ท. กำหนด  ดังนี้
		     ส่วนที่  ๑  การประเมินผลการปฏิบัติงาน  (คะแนนเต็ม  ๓๐๐  คะแนน)
			         ผู้ที่ผ่านการประเมินผลการปฏิบัติงาน  จะต้องได้คะแนนไม่ต่ำกว่าร้อยละ  ๗๕    จึงจะมีสิทธิเข้ารับการประเมินความเหมาะสมกับตำแหน่งในส่วนที่  ๒  ต่อไป
		    ส่วนที่  ๒  การประเมินความเหมาะสมกับตำแหน่ง  (คะแนนเต็ม  ๑๐๐  คะแนน)
			       ผู้ที่ผ่านการประเมินความเหมาะสมกับตำแหน่ง  จะต้องได้คะแนนไม่ต่ำกว่า        ร้อยละ  ๘๐
		    ส่วนที่  ๓  การทดสอบความรู้  ความสามารถในตำแหน่ง  (คะแนนเต็ม  ๑๐๐  คะแนน)
			       ผู้ที่ผ่านการทดสอบความรู้  ความสามารถในตำแหน่ง  จะต้องได้คะแนนไม่ต่ำกว่าร้อยละ  ๗๐

		๑๐. กรณีการทุจริต
		       ในกรณีที่ปรากฏว่ามีการทุจริตหรือส่อไปในทางทุจริตอันอาจทำให้เกิดความไม่เป็นธรรมในการคัดเลือกกรณีมีเหตุพิเศษไม่ต้องสอบแข่งขัน  ให้คณะกรรมการดำเนินการคัดเลือกกรณีมีเหตุพิเศษฯ  รายงานให้  องค์การบริหารส่วนตำบล  ทราบ  เพื่อพิจารณาว่าจะสมควรยกเลิกการดำเนินการคัดเลือกกรณีมีเหตุพิเศษไม่ต้องสอบแข่งขันครั้งนั้นทั้งหมดหรือจะพิจารณายกเลิกการประเมินในส่วนที่เกิดการทุจริตหรือส่อไปในทางทุจริตตามแต่ จะเห็นสมควร  ถ้าหากองค์การบริหารส่วนตำบลประจัน ให้ยกเลิกการประเมินเฉพาะส่วนใดแล้ว  ก็ให้ดำเนินการประเมินเฉพาะส่วนนั้นใหม่  สำหรับผู้ที่มีส่วนเกี่ยวข้องกับการทุจริตหรือส่อไปในทางทุจริตไม่มีสิทธิเข้ารับการคัดเลือกอีกต่อไป
		๑๑.  การประการรายชื่อผู้ผ่านการคัดเลือกกรณีมีเหตุพิเศษไม่ต้องสอบแข่งขัน
		        องค์การบริหารส่วนตำบลประจัน  จะประกาศรายชื่อผู้ผ่านการคัดเลือกกรณีมีเหตุพิเศษไม่ต้องสอบแข่งขัน  ในวันที่  ๑๒  กันยายน  ๒๕๕๖  โดยเรียงลำดับที่จากผู้มีสิทธิเข้ารับการคัดเลือกที่ได้คะแนนรวมสูงลงมาตามลำดับ  ในกรณีที่มีผู้มีสิทธิเข้ารับการคัดเลือกได้คะแนนเท่ากัน  ให้ผู้มีสิทธิเข้ารับการคัดเลือกได้คะแนนความเหมาะสมกับตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนความเหมาะสมกับตำแหน่งเท่ากันให้ผู้ได้คะแนนผลการปฏิบัติงานมากกว่าเป็นผู้อยู่ในลำดับที่สูงกว่า  ถ้าได้คะแนนผลการปฏิบัติงานเท่ากัน  ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า

		๑๒.  การขึ้นบัญชีผู้ผ่านการคัดเลือกกรณีมีเหตุพิเศษไม่ต้องสอบแข่งขัน
		         ๑๒.๑  ในกรณีที่มีการบรรจุและแต่งตั้งผู้ผ่านการคัดเลือกกรณีมีเหตุพิเศษไม่ต้องสอบแข่งขันแทนตำแหน่งที่ว่างแล้ว  บัญชีที่ขึ้นสำรองไว้สามารถใช้ได้ต่อไป  ภายใน  ๒  ปี  หากพ้นระยะเวลาดังกล่าวแล้วบัญชีสำรองให้ยกเลิก  และผู้ผ่านการคัดเลือกกรณีมีเหตุพิเศษไม่ต้องสอบแข่งขันได้  จะถูกยกเลิกการขึ้นบัญชี  เมื่อมีกรณีใดกรณีหนึ่ง  ดังนี้
		   ๑๒.๑.๑  ผู้นั้นได้รับการแต่งตั้งให้ดำรงตำแหน่งที่คัดเลือกกรณีมีเหตุพิเศษไม่ต้องสอบแข่งขันได้ไปแล้ว
		   ๑๒.๑.๒  ผู้นั้นขอสละสิทธิในการแต่งตั้งให้ดำรงตำแหน่งที่คัดเลือกกรณีมีเหตุพิเศษไม่ต้องสอบแข่งขันได้
		   ๑๒.๑.๓  ผู้นั้นออกจากราชการไปไม่ว่าด้วยเหตุผลใดก็ตาม  ก่อนที่จะได้รับการแต่งตั้ง
		   ๑๒.๑.๔  หากภายหลังปรากฏว่า  เป็นผู้มีคุณสมบัติไม่ตรงตามคุณสมบัติเฉพาะสำหรับตำแหน่งที่คัดเลือกกรณีมีเหตุพิเศษไม่ต้องสอบแข่งขันนั้น
		   ๑๒.๑.๕  เมื่อคณะกรรมการพนักงานส่วนตำบลจังหวัดปัตตานี  มีมติในเรื่องดังกล่าวเป็นอย่างอื่น
๑๓.  การแต่งตั้งผู้ผ่านการคัดเลือกกรณีมีเหตุพิเศษไม่ต้องสอบแข่งขัน
		         ผู้ผ่านการคัดเลือกกรณีมีเหตุพิเศษไม่ต้องสอบแข่งขัน  จะได้รับการแต่งตั้งเมื่อได้รับความเห็นชอบจากคณะกรรมการพนักงานส่วนตำบลจังหวัดปัตตานี  โดยผู้ได้รับการบรรจุและแต่งตั้งจะต้องดำรงตำแหน่ง  ณ  องค์การบริหารส่วนตำบลประจัน  เป็นเวลาอย่างน้อย  ๒  ปี  จึงจะสามารถโอนย้ายไปที่อื่นได้
		จึงประกาศมาเพื่อทราบโดยทั่วกัน

					             (นายดาโอะสะดี)
					  นายกองค์การบริหารส่วนตำบลประจัน
		



คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขัน
		สำหรับครูผู้ดูแลเด็ก  หัวหน้าศูนย์พัฒนาเด็กเล็ก  และ/หรือผู้ดูแลเด็ก  
เพื่อบรรจุและแต่งตั้งเป็นพนักงานส่วนตำบล
		แนบท้ายประกาศองค์การบริหารส่วนตำบลประจัน  อำเภอยะรัง  จังหวัดปัตตานี
ลงวันที่ ๕  สิงหาคม พ.ศ.๒๕๕๖
	   ตำแหน่ง
	                                                 คุณสมบัติ

	ครูผู้ดูแลเด็ก
	1.  มีคุณวุฒิไม่ต่ำกว่าปริญญาตรีทางการศึกษา  ทุกสาขาวิชาเอก  หรือทางอื่นที่ ก.ท.กำหนดเป็นคุณสมบัติเฉพาะสำหรับตำแหน่งนี้  และ
2. ได้ปฏิบัติงานหรือเคยปฏิบัติงานเกี่ยวกับการทำงานดูแลพัฒนาเด็กปฐมวัยของท้องถิ่นติดต่อกันมาแล้วไม่น้อยกว่า  ๓  ปี  โดยมีหนังสือรับรองการปฏิบัติงานจากนายจ้างหรือหน่วยงาน  ซึ่งระบุถึงลักษณะงานและระยะเวลาที่ได้ปฏิบัติงาน  และ
3. มีใบอนุญาตประกอบวิชาชีพครู (เฉพาะผู้ที่ได้รับการจ้างก่อนการประกอบประกาศใช้มาตรฐานกำหนดตำแหน่งครูผู้ดูแลเด็กให้ใช้ใบแทนใบอนุญาตวิชาชีพครู  หนังสือรับรองสิทธิ  ใบอนุญาตปฏิบัติการสอน  และหนังสืออนุญาตปฏิบัติการสอนที่คุรุสภาออกให้ประกอบการสมัครได้)

